text: Troede det var et fædselsuheld 
  04 januar 2011 kl. 09.43
  Ejer af butik, der i nat blev udsat for rambuktyveri, vidste intet om det, da hun mødte på arbejde.
  Tove Hansen, 54 år, troede først, at der var tale om et færdselsuheld, da hun ved ankomsten til hendes butik, så al den knuste glas på jorden. Men ejeren af Poulsens urmager og guldsmed eftf. i Ølgod, fandt snart ud af, at det drejede sig om resultatet af et forsøg på et rambuktyveri i nat.  
  
  Koldblodige tyve 
  Hun er her til formiddag mest rystet over tyvenes koldblodighed. 
  - Både folkene i skraldebilen og bageren, der kom forbi i bil, dyttede af dem, men de fortsatte bare. De var helt kolde, fortæller hun.
  
  Hvad ville de stjæle
  Hun forstår heller ikke, hvad de tre tyve egentlig gik efter. 
  - Før nytår fjernede jeg al guld i udstillingsvinduet og al guld er under alle omstændigheder låst inde i en boks om natten, og jeg har ikke ret mange dyre ure, fortæller hun.
   
  Tove Hansen har været indehaver af butikken i 10 år.
  